**TIL ELEVER I VIDEREGÅENDE SKOLE:**

**Informasjon om vaksine mot hjernehinnebetennelse (meningokokkvaksine) 2023**

Vi gjentar tilbud om vaksinering mot smittsom hjernehinnebetennelse i videregående skole i Bergen kommune. Vaksinasjonen dekkes i år av Bergen kommune og Vestland fylkeskommune i fellesskap.

**Hva er smittsom hjernehinnebetennelse (meningokokksykdom)?**

Sykdommen skyldes meningokokkbakterier og smitter via spytt.

Friske personer kan ha meningokokker i halsen uten å bli syke, men de kan smitte andre. Hos noen av de som blir smittet kan bakteriene finne veien til hinnene rundt hjernen og gi hjernehinnebetennelse. Andre ganger kan bakteriene formere seg i blodet (blodforgiftning) og skade viktige organer. Sykdommen utvikler seg ofte raskt, og rundt 10 % av de som får sykdommen dør.

**Hvorfor er ungdom spesielt utsatt?**

Friske ungdommer har oftere meningokokker i halsen enn andre. I tillegg deltar de i aktiviteter som øker risikoen for smitte og for å bli alvorlig syk. Som for eksempel tett samvær med andre ungdommer over flere dager, festing, høyt alkoholforbruk, deling av flasker og sigaretter, aktiv eller passiv røyking og lite søvn. Dette gjelder spesielt under russefeiringen, men det kan også være aktuelt ved festivaler, idrettssamlinger, ungdomsleir o.l.

Folkehelseinstituttet anbefaler at ungdom i alderen 16–19 år vaksinerer seg mot meningokokksykdom (smittsom hjernehinnebetennelse).

Antall tilfeller av meningokokksykdom i Norge er lav, men ungdom i alderen 16–19 år har noe høyere risiko for smitte sammenliknet med resten av befolkningen. Bergen kommune tilbyr sammen med Vestland fylkeskommune ungdom i videregående skole som ikke tidligere er vaksinert mot smittsom hjernehinnebetennelse vaksinen NIMENRIX for å forebygge smittsom hjernehinnebetennelse.

**Praktisk gjennomføring:**

* Vaksinen er gratis for elever i videregående skole.
* Du vil få nærmere beskjed med dato for vaksinering. Tidligst oppstart i uke 11.
* Elever som ønsker vaksinen må bestille den på sin skole. Dette kan være på en klasseliste eller et bestillingsskjema, avhengig av skole**.**
* **Frist for bestilling fredag 24.02.23.**

For mer informasjon om smittsom hjernehinnebetennelse og om vaksinen <https://www.fhi.no/sv/smittsomme-sykdommer/hjernehinnebetennelse/vaksine-mot-smittsom-hjernehinnebetennelse/ungdom-bor-vurdere-a-vaksinere-seg-mot-smittsom-hjernehinnebetennelse/>

**NB!**

* **Hvis du har fått en annen vaksine like før du skal få meningitt vaksinen må det gå 7 dager mellom vaksinene. Elever som er akutt syke med feber vil ikke kunne bli vaksinert mot meningokokksykdom før de er friske.**
* **Du kan likevel bestille vaksinen, også vil det tilrettelegges for at vaksinen kan bli gitt på et senere tidspunkt.**